b'\n_START_ARTICLE_\nPhinehas (glasbena skupina)\n_START_SECTION_\nZgodovina\n_START_PARAGRAPH_\nPhinehas je bila ustanovljena leta 2001 v mestu La Mirada blizu Los Angelesa. Skupina je zamenjala nekaj \xc4\x8dlanov, dokler se ni ustalila pri zasedbi, v kateri so nastopali Sean McCulloch (vokal), Jason Combs (kitara), Ryan Estrada (bas kitara) in Lee Humerian (bobni). 15. decembra 2009 so posneli in v samozalo\xc5\xbebi izdali istoimenski EP. Po izidu so se odpravili na desetdnevno turnejo,  nato pa se posvetili izdelavi prvenca  Thegodmachine. Po zaklju\xc4\x8deni produkciji so navezali stike z ve\xc4\x8d zalo\xc5\xbebami in leta 2011 podpisali pogodbo z Red Cord Records. Thegodmachine je iz\xc5\xa1el 30. septembra 2011 in prejel zelo pohvalne ocene glasbenih kritikov. Posebno so poudarili  "neusmiljeno mo\xc4\x8d metalcora" in thrash metal kitarske vlo\xc5\xbeke. Skupina je album intenzivno promovirala na vrsti koncertov, tudi na festivalu Cornerstone 2011, skupaj s skupinami P.O.D, For Today, Close Your Eyes, Living Sacrifice in drugimi. V za\xc4\x8detku leta 2013 je iz\xc5\xa1el EP The Bridge Between s  posodobljenimi razli\xc4\x8dicami pesmi prvega EP-ja in akusti\xc4\x8dnimi verzijami pesmi albuma Thegodmachine._NEWLINE_Kmalu po izdaji The Bridge Between so Phinehas za\xc4\x8deli pripravljati drugi studijski album. 17. maja je iz\xc5\xa1el prvi singl novega albuma, "Fleshkiller", naznanili pa so tudi naslov albuma; The Last Word Is Yours to Speak._NEWLINE_Album so izdali 23. julija 2013, zalo\xc5\xbeila pa ga je Red Cord Records. Izkazal se je za uspe\xc5\xa1nico, saj se je kot prvi njihov izdelek uvrstil na lestvico Billboard Music Charts, in sicer v razdelka Top Heatseekers  in Christian Albums. Pri albumu je vokalno sodeloval biv\xc5\xa1i pevec skupine Haste the Day Brennan Chaulk, pa tudi celoten album preveva druga\xc4\x8den zvok, saj je vokal pevca Phinehas Sean McCulloch postal \xc4\x8distej\xc5\xa1i in manj agresiven. Sli\xc5\xa1i se mo\xc4\x8dne vplive southern metala, podobno kot prvi prvem EP-ju._NEWLINE_Phinehas so novi album kmalu nato za\xc4\x8deli promovirati na turnejah. Kot podporna skupina so nastopali na turneji March Make a Mess Tour! skupine Close to Home, ki se je med drugimi ustavila na festivalih South by Southwest in South by So What?!. Kitarist Jason Combs je leta 2014 zapustil skupino, zamenjal pa ga je kitarist skupine Becoming the Archetype, Daniel Gailey._NEWLINE_Ob koncu leta 2014 je skupina oznanila, da bo za\xc4\x8dela delati svoj tretji studijski album po zaklju\xc4\x8dku turneje The Last Word Is Yours to Speak. 17. februarja 2015 so objavili, da so zamenjali zalo\xc5\xbebo \xe2\x80\x93  podpisali so pogodbo z Artery Recordings, potem ko se je Red Cord Records iz finan\xc4\x8dnih razlogov zdru\xc5\xbeila z zalo\xc5\xbebo Victory Records. Za novi album je bilo re\xc4\x8deno, da bo iz\xc5\xa1el 10. julija 2015 z naslovom Till the End. Prvi singl z albuma, "Dead Choir", so izdali 4. maja. Videospot za pesem "Tetelestai" pa je bil izdan 9. junija. 13. julija 2015 je iz\xc5\xa1el \xc5\xa1e videospot za tretji singl, "White Livered"._NEWLINE_16. decembra 2016 je Phinehas izdala EP z naslovom Fight Through the Night, pri katerem je kot vokalist sodeloval Garrett Russell, pevec skupine Silent Planet. 10. januarja 2017 je bobnar Lee Humerian naznanil svoj odhod iz skupine, svoj zadnji nastop je odigral 21. januarja. 13. septembra so Phinehas pre\xc5\xa1li pod okrilje zalo\xc5\xbebe Solid State Records. 22. septembra 2017 so objavili informacijo, da bodo izdali nov album z naslovom Dark Flag, in objavili prvi singl. Album je iz\xc5\xa1el 17. novembra 2017. Po podatkih \xc4\x8dlanov skupine je bobne odigral biv\xc5\xa1i bobnar Lee Humerian._NEWLINE_18. aprila 2018 so oznanili, da bo njihov bobnar v \xc5\xbeivo z zadnje turneje, Isaiah Perez (ex-Righteous Vendetta, ex-Spoken), postal stalni bobnar skupine.\n_START_SECTION_\nSlog\n_START_PARAGRAPH_\nPhinehas so opredelili primarno za metalcore skupino, in sicer kot me\xc5\xa1anico hardcore punka in extreme metala. V glasbo so vpletli tudi elemente kr\xc5\xa1\xc4\x8danskega in Southern rocka, \xc5\xa1e posebno pa je na stil vplival thrash metal.'